./data/phi0474/phi017/phi0474.phi017.perseus-lat2.xml
M. Tullius Cicero
nam si quis umquam de nostris hominibus a genere isto studio ac					voluntate non abhorrens fuit, me et esse arbitror et magis etiam tum cum plus					erat oti fuisse  sed sunt in illo numero multi boni, docti, pudentes,					qui ad hoc iudicium deducti non sunt, multi impudentes, inliterati, leves, quos					variis de causis video concitatos  verum tamen hoc dico de toto					genere Graecorum: tribuo illis litteras, do multarum artium disciplinam, non					adimo sermonis leporem, ingeniorum acumen, dicendi copiam, denique etiam, si qua					sibi alia sumunt, non repugno; testimoniorum religionem et fidem numquam ista					natio coluit, totiusque huiusce rei quae sit vis, quae auctoritas, quod pondus,					ignorant